melk porsie | Health24
Posted by: Appel | 2011/01/06
Ek het hierdie week by Weigh-less aangesluit en moet 20kg verloor. Ek is insulien weerstandig, so ek is op die ''carb control'' formule waar ek minder stysels kan eet, maar wel ekstra melk en vet porsies kan kry. Ek drink egter glad nie melk nie, en is ook nie lief vir jogurt nie. Met wat kan ek melk/jogurt vervang sodat ek my volle formule kan eet en nie honger ly nie? Ek het gedog ek kan maaskaas eet, maar volgens weigh-less tel dit as ''n protein. Enige idees vir ''n melk of vet porsie sal waardeer word.
Ek sal aanraai dat jy eerstens jou Weigh-Less raadgewer skakel om by haar/hom uit te vind watter kosse hulle wil hê jy moet gebruik as jy nie melk of jogurt eet nie, aangesien hulle seker 'n protokol het vir lede soos jy. Streng gesproke word vetvrye melk, jogurt en maaskaas gebruik as ekwivalente. Jy sal dus miskien 'n ander proteïen moet gebruik pleks van die maaskaas en die maaskaas moet aanwend in die plek van die melk porsies. Die insluiting van suiwelprodukte in 'n verslankingsdieet is om te verseker dat verslankers genoeg kalsium inneem om osteoporose en bros bene )"Brittle bones") te voorkom, asook om verslanking aan te help. Navorsing het aangedui dat die inname van hëe-kalsium kosse soos melk, jogurt en maaskaas die verslankingsproses bevorder. As jy altyd melk en suiwelprodukte vermy dan moet jy liefs 'n kalsiumaanvulling soos MenaCal.7 drink om te verseker dat jy nie 'n gebrek ontwikkel nie, aangesien melk en suiwelprodukte die beste bron van hoogs biobeskikbare kalsium in die menslike dieet is.